Február 24.

Február 24. az év 55. napja a Gergely-naptár szerint. Az évből 310 nap van még hátra. Szökőévben 311.
Szökőévekben ez a nap szökőnap, ilyenkor a névnapok 25-re kerülnek át. Szökőévekben ezen a napon senki nem ünnepli a névnapját.

Névnapok: Mátyás + Dára, Darina, Darinka, Edömér, Etel, Eunika, Euniké, Hedda, Hédi, Hedvig, Janek, János, Jávorka, Jázmin

Események

Politikai események
 1525 – A páviai csata ("a lovagkor utolsó csatája") során a francia csapatok súlyos vereséget szenvednek a császári hadaktól.
 1538 – I. Ferdinánd a Nyugati Magyar Királyság és I. János a Keleti Magyar Királyság uralkodója a váradi béke néven ismertté vált megállapodást kötik meg.
 1848 – I. Lajos Fülöp francia király lemond a trónról.
 1891 – Kiadják Brazília második, a köztársaság első alkotmányát.
 1920 – Németországban megalakul a Nemzeti Szocialista Párt az 1921-től Adolf Hitler által vezetett Nemzetiszocialista Német Munkáspárt jogelődje.
 1937 – A csertetői csendőrsortűz
 1939 – Magyarország csatlakozik az antikomintern paktumhoz.
 1939 – Letartóztatják és internálják a Keresztes-Fischer Ferenc m.kir. belügyminiszter által február 21-i rendeletileg feloszlatott hungarista Magyar Nemzeti Szocialista Párt vezetőit.
 1945 – Az amerikai hadsereg felszabadítja a Fülöp-szigetek fővárosát, Manilát a japán megszállás alól.
 1991 – Az Amerikai Egyesült Államok hadereje összehangolt légi, szárazföldi és tengeri támadást indított Irak ellen az első Iraki-háborúban.
 2007 – A virginiai kongresszus mindkét háza bocsánatot kért azért a szerepért, amit a szövetségi állam játszott a feketék rabszolgasorban tartásában az USA-ban.
 2008
 A kubai nemzetgyűlés elnöke bejelenti, hogy öt évre Raúl Castro Ruzt választották meg az államtanács elnökévé.
 A hamburgi tartományi parlamenti választáson a kereszténydemokraták győznek, azonban 43%-os eredményük nem elegendő az abszolút többséghez.
2020 – Lemondott Mahathir bin Mohamad malajziai miniszterelnök.
2022 – Oroszország támadást indított Ukrajna ellen

Tudományos és gazdasági események
 1582 – XIII. Gergely pápa bevezeti a róla elnevezett Gergely-naptárat, amely október 4-én átlép 10 napot, vagyis október 15-e követi.
 1938 – Elkészítik az első műszálas sörtéjű fogkefét.
 2015 – Ezen a napon írták alá Budapesten a szerződést Magyarország csatlakozásáról az Európai Űrügynökséghez.

Kulturális események
 1868 – Az első Mardi Gras karnevál New Orleansban.

Irodalmi, színházi és filmes események
 2008 Nyolcvanadik éve adják át az Oscar-díj-akat.

Zenei események

Sportesemények

Egyéb események

Születések 
 1463 – Giovanni Pico della Mirandola olasz reneszánsz humanista gondolkodó, filozófus († 1494)
 1500 – V. Károly német-római császár, I. Károly néven spanyol király († 1558)
 1519 – François de Guise francia katolikus főnemes, politikus és hadvezér († 1563)
 1557 – II. Mátyás magyar király († 1619)
 1645
I. Rákóczi Ferenc választott erdélyi fejedelem († 1676)
Johann Ambrosius Bach német zenész, Johann Sebastian Bach apja. († 1695)
 1664 – Thomas Newcomen angol kovács, valamint baptista laikus prédikátor († 1729)
 1750 – Révai Miklós magyar nyelvész († 1807)
 1786 – Wilhelm Grimm német író, nyelvész, népmesegyűjtő (Grimm fivérek) († 1859)
 1792 – Ferenczy István szobrászművész, az MTA tagja († 1856)
 1833 – Eduard Taaffe osztrák politikus, miniszterelnök († 1895)
 1842 – Arrigo Boito olasz librettista, zeneszerző, író és költő († 1918)
 1848 – Eugène-Melchior de Vogüé francia író, irodalomtörténész, diplomata († 1910)
 1850 – Jászai Mari magyar színésznő († 1926)
 1878 – Pilisi Lajos magyar színész, haditudósító († 1918)
 1881 – Gönczy Lajos olimpiai bronzérmes magyar atléta, magasugró († 1914)
 1885 – Stanisław Ignacy Witkiewicz lengyel festő, író, filozófus, fényképész († 1939)
 1885 – Chester Nimitz amerikai admirális († 1966)
 1903 – Franz Burda német kiadó († 1986)
 1906 – Kenneth Bear brit autóversenyző († 1949)
 1915 – Fischer Sándor magyar nyelvész, beszéd- és retorikatanár, egyetemi oktató († 1995)
 1919 – Padur Teréz magyar színésznő († 2010)
 1923 – Tánczos Tibor Jászai Mari-díjas magyar színész († 1979)
 1924 – Regőczi Erzsébet magyar bábművész, színésznő, tanár († 2011)
 1925 – Iván József magyar színész, operaénekes († 2012)
 1927 – Id. Szlávics László magyar ötvös, szobrászművész († 1991)
 1928 – Al Lettieri amerikai színész († 1975)
 1931 – Dominic Chianese olasz származású amerikai színész, énekes, zenész
 1934 – Bettino Craxi olasz miniszterelnök († 2000)
 1934 – Renata Scotto olasz opera-énekesnő, szoprán († 2023)
 1934 – Frank Braña, spanyol színész († 2012)
 1936 – Bürös Gyöngyi magyar színésznő
 1936 – Lance Reventlow amerikai autóversenyző († 1972)
 1938 – James Farentino amerikai filmszínész († 2012)
 1939 – Marisa Mell osztrák színésznő († 1992)
 1940 − Cs. Németh Lajos magyar színész († 2023)
 1942 – Dobos Ildikó Jászai Mari- és Aase-díjas magyar színésznő, a Veszprémi Petőfi Színház örökös tagja
 1943 – Bihari Mihály magyar jogász, politológus, az Alkotmánybíróság elnöke
 1943 – François Mazet francia autóversenyző
 1944 – Ivica Račan horvát kormányfő († 2007)
 1949 – Harmath Albert magyar színész, énekes
 1953 – Kovács M. Mária magyar történész, szociológus († 2020)
 1955 – Steve Jobs amerikai informatikus, az Apple cég alapítója († 2011)
 1955 – Alain Prost francia autóversenyző, a Formula–1 négyszeres világbajnoka (1985, 1986, 1989, 1993)
 1966 – Ben Miller angol színész
 1968 – Emanuele Naspetti olasz autóversenyző
 1969 – Bártfai Barnabás magyar szakkönyvíró
 1969 – Holecz Károly magyarországi szlovén író, újságíró
 1971 – Pedro de la Rosa spanyol autóversenyző
 1973 – Jordan Jovcsev bolgár tornász
 1974 – Kara Tünde Jászai Mari-díjas magyar színésznő († 2019)
 1977 – Lükő Zsolt fedélzeti technikus, posztumusz hadnagy († 2008)
 1981 – Lleyton Hewitt ausztrál teniszező
 1984 – Grace Daniel nigériai tollaslabda játékos
 1988
 Sofron István magyar jégkorongozó
 Alexander Koch amerikai színész
 1990 – Randy Krummenacher svájci motorversenyző
 1992 – Eric Arturo Medina panamai úszó

Halálozások 
 1386 – II. (Kis) Károly magyar király (* 1354 körül)
 1809 – Bessenyei Sándor magyar királyi testőr, költő (* ?)
 1811 – Bessenyei György magyar író, költő (* 1747)
 1815 – Robert Fulton amerikai mérnök, feltaláló, az első működő gőzhajó alkotója (* 1765)
 1836 – Berzsenyi Dániel magyar költő (* 1776)
 1913 – Wilhelm Kress osztrák mérnök feltaláló, zongoraépítő-hangoló, repülőszerkesztő (* 1836)
 1923 – Edward Morley amerikai vegyész, a Michelson–Morley-kísérlet elvégzője (* 1838)
 1925 – Hjalmar Branting svéd szociáldemokrata politikus (* 1860)
 1953 – Gerd von Rundstedt német tábornok, a nyugati front főparancsnoka 1943–1944-ben (* 1875)
 1954 – Herczeg Ferenc magyar író, színműíró (* 1863)
 1955 – Clemente Biondetti olasz autóversenyző (* 1898)
 1963 – Farkas Jenő, gépészmérnök, járműtervező (* 1881)
 1975 – Nyikolaj Alekszandrovics Bulganyin szovjet kommunista politikus, az SZKP PB tagja, honvédelmi miniszter, miniszterelnök (* 1895)
 1975 – Falcione Kálmán magyar katonatiszt, ügyvéd, országgyűlési képviselő (* 1883)
 1994 – Bilicsi Mária magyar színésznő (* 1943)
 2005 – Hans-Jürgen Wischnewski német szociáldemokrata politikus, gazdasági miniszter (* 1922)
 2005 – Kozák András Kossuth-díjas magyar színész, rendező, művészeti vezető (* 1943)
 2015 – Varga Magda magyar opera-énekesnő, érdemes művész (* 1922)
 2020 – Csukás István Kossuth-díjas magyar költő, író, a nemzet művésze (* 1936)

Ünnepek, emléknapok, világnapok 
 Észtország nemzeti ünnepe: a függetlenség napja
 Mexikó: a zászló napja
 Románia: Dragobete – a szerelmesek napja

Jegyzetek 

Február napjai